Denzil Rees

## Denzil John Rees

**Cyn-ŵr Eileen a Maureen. Tad Sioned Rees.**

Cafodd Denzil fywyd cythryblus iawn ers iddo gyrraedd Cwmderi yn hydref 1984.

Mae wedi cael sawl swydd - bu'n was ffarm i Stan Bevan yn Llwynderi Fawr, bu'n borthor mewn ysbyty, bu'n ofalwr ym Mrynawelon, bu'n gweithio gyda'i ffrind gorau, Dic Ashurst a bu'n borthor mewn gwesty yn Cheltenham. Ond daeth tro ar fyd Denzil pan gafodd gyfle i ddychwelyd at ei wreiddiau a chael swydd fel gofalwr amaethyddol yn y Plas. Wedi hynny symudodd i fyw ar ei dyddyn ei hun - Penrhewl.

'Roedd Denzil yn hapus iawn ym Mhenrhewl ond bu'n rhaid iddo roi'r gorau i ffarmio ar ôl iddo gael damwain ddifrifol ac anafu ei gefn. Prynodd siop y pentre gyda'i arian yswiriant.

### **Cyfarfod Eileen**

Dyn digon swil gyda merched oedd Denzil nes iddo gyfarfod ag Eileen Walters. Wedi carwriaeth fer priododd y ddau yn 1991 a dwy flynedd yn ddiweddarach ganwyd efeilliaid iddyn nhw - John a Sioned Rees.

Ym mis Mai 1993 daeth trychineb i ran Denzil pan fu farw John yn y crud - rhoddodd hyn bwysau mawr ar ei briodas ef ag Eileen.

### **Diwedd ei briodas**

Wedi i Gina gael ei carcharu am gipio Lisa Jordan roedd priodas **Denzil** ag Eileen Rees dan gryn bwysau. Bu Eileen yn poeni yn ofnadwy am les ei chwaer ond nid oedd Denzil eisiau clywed unrhyw beth am y mater, yn gwrthod ymgysylltu â’r sefyllfa ac yn peidio ymuno ag Eileen ar ei ymweliadau i’r carchar.

Cychwynnodd Eileen wneud y tripiau hir i’r carchar gyda Jon Markham, cyfreithiwr Gina a daeth y ddau yn agos iawn - yntau yn cynnig clust parod i wrando ar broblemau priodasol Eileen.

Pan lwyddodd Jon i sicrhau y byddai Gina yn gallu cael ei rhyddhau ar fechnïaeth bu’n rhaid cytuno ar ble y byddai’n aros. Gwrthododd Denzil ddiddanu’r syniad y caiff Gina aros ym Mhenrhewl hyd yn oed wedi i Eileen fygwth symud i Rif 7 at ei chwaer. Cafodd sioc pan dyna yn union ddigwyddodd, yn enwedig pan aeth hi a Sioned gyda hi.

Disgynnodd Denzil i bwl o iselder a chafodd hi’n anodd edrych ar ôl y fferm a’r tŷ ar ben ei hun, ond pellhau wnaeth Eileen wedi cael ei rhyddid, yn canolbwyntio fwyfwy ar achos llys ei chwaer fel ffordd i ffoi o realaeth ei phriodas.

Pan ddaeth achos llys Gina i ben heb ddedfryd o garchar, yn gweld ei chyfnod i ffwrdd o Benrhewl yn dod i ben cusanodd Eileen Jon.

Cafodd Denzil siom pan na ddychwelodd Eileen gartref ar ôl yr achos, yn hytrach aeth hi i Fryste i aros gyda’i chwaer Maureen. Dychwelodd rai wythnosau yn ddiweddarach ac er bod Denzil yn hapus i gael ei deulu yn ôl gydag ef nid oedd pethau’n iawn rhwng y cwpwl.

Wedi gwyliau trychinebus ar gwch gamlas trodd Eileen unwaith eto at Jon a chychwynnodd y ddau berthynas. Er gwaethaf ei gofidion am y sefyllfa cytunodd Gina i adael i’r cwpwl gwrdd yn ei chartref.

Sylweddola Eileen fod ei phriodas ar ben a phenderfynodd ei bod am adael Denzil. Torrodd Denzil ei galon pan adawodd ei wraig a’i blentyn a gadael i fyw hefo Jon i ffwrdd o Gwmderi.

### **Cychwyn newydd**

Cafodd Gina sioc pan gyrhaeddodd ei chwaer Maureen Walters ar y stepen drws. Roedd hi wedi dal ei gŵr Roger yn cael affêr ac wedi ei adael.

Agorodd Gina ei chartref i Maureen ond cafodd hithau ei ypsetio wedi ffrae enfawr gyda Denzil yn dilyn camddealltwriaeth. Cafodd Maureen ei brifo yn ofnadwy gan eiriau Denzil a oedd wedi awgrymu na allai weld bai ar Roger am ei gadael. Cafodd Gina air gyda Denzil a gwneud iddo sylweddoli pa mor debyg oedd sefyllfa Maureen i beth oedd Eileen wedi wneud iddo ef. Cafodd ei berswadio i ymddiheuro i Maureen a chychwynnodd y berthynas rhwng y ddau feddalu.

Yn y cyfamser daeth Gina ar draws pentwr o lythyrau pwysig heb eu hagor yn Benrhewl. Roedd Denzil o dan fygythiad cael ei daflu allan o’r fferm gan y landlordiaid newydd ond ei ffordd o ddelio a’r broblem oedd i’w hanwybyddu. Llwyddodd Gina i ddwyn un o’r llythyrau er mwyn cael cyngor cyfreithiol gan Jon Markham. Roedd Denzil yn gandryll o wybod o ble oedd y cyngor wedi dod ond parhaodd Gina i geisio ei helpu drwy honni fod ganddi ffrind arall oedd yn gyfreithiwr.

Llwyddodd Jon yn y pendraw i sicrhau y caiff Denzil aros yn ei gartref a llwyddodd hyd yn oed i sicrhau arian gan y landlordiaid newydd i dalu i Denzil wneud gwelliannau i’r eiddo. Roedd Denzil wrth ei fodd nes iddo ddod i wybod fod Gina wedi dweud celwydd am ffynhonnell y cyngor.

Cychwynnodd Maureen deimlo tosturi dros Denzil a bu hi yn help mawr iddo pan aeth y ddau i siopa gyda’i gilydd am anrhegion Nadolig i Sioned. Ar ddiwrnod Nadolig ei hun penderfynodd Maureen adael ei theulu am rai oriau i wneud yn siŵr bod Denzil yn cael cinio Nadolig call.

Gorffennodd y flwyddyn gyda’r ddau yn treulio nos galan gyda’i gilydd, wrth warchod y plant. Rhannodd y ddau gusan ond aeth y ddau yn swil ofnadwy wedi hynny.

### **Perthynas Denzil a Maureen**

Yn dilyn eu cusan ar nos Galan bu **Denzil Rees** a Maureen Walters yn parhau i fod yn swil iawn o gwmpas ei gilydd. Daeth Gina yn amheus o'u hymddygiad, yn amau bod y ddau wedi ffraeo ond cafodd y gwir am y gusan allan o'i chwaer yn y pendraw. Er bod y ddau yn magu teimladau am y llall roedd y ddau'n amharod iawn i gychwyn perthynas, yn enwedig o gysidro fod Eileen, cyn wraig Denzil yn chwaer i Maureen.

Ar berthynas yn edrych fel nad oedd yn mynd i unman rhoddodd Denzil feddwl dwys i gynnig gan Dic Ashurst, i fynd i weithio gydag ef yn y Almaen. Torrodd Maureen ei chalon wrth glywed y newyddion fod Denzil am adael Cwmderi ond nid oedd ganddi'r galon i gyfaddef ei theimladau tuag ato. Daeth Maureen gyda Denzil wrth iddo ddal y trên i'r maes awyr am ei fywyd newydd ond cafodd sioc a hanner pan ddychwelodd i Gwmderi'r diwrnod canlynol ble cyfaddefodd y ddau eu teimladau tuag at ei gilydd.

Gyda'r berthynas yn swyddogol penderfynwyd fod rhaid rhoi gwybod i Eileen. Dychwelodd hithau i Gwmderi i rybuddio ei chwaer fod bod yn briod gyda Denzil yn bell o fod yn hawdd. Aeth pethau'n ffrae rhwng y chwiorydd ond dychwelodd Eileen y diwrnod canlynol i ymddiheuro i Denzil ag i ail-gychwyn eu perthynas fel ffrindiau.

Lledaenodd y newyddion am berthynas newydd Denzil oamgylch y pentref ac o fewn dim symudodd Maureen i Benrhewl i fyw.

### **Priodi Maureen**

Priododd y ddau o fewn dim ond buan iawn y sylweddolodd Denzil a Maureen eu bod wedi priodi am y rheswm anghywir, sef i roi cartre i Gwen Phillips, merch Gina, a gadawyd Denzil ar ei ben ei hun unwaith eto ym mis Gorffennaf 1999 pan adawodd Maureen ef.

### **Cychwyn partneriaeth newydd**

Bu Denzil yn bartner busnes i Teg Morris yn dilyn diwedd ei berthyas a Cassie Morris.

Yn 2000 roedd trigolion y pentref yn cael trafferthion diddiwedd gan griw o bobol ifanc yn cynnwys Melanie Griffiths ag Alan Price. Roedd y caffi dan reolaeth Diane Francis yn darged cyson yn ogystal â'r swyddfa heddlu ble'r oedd Beryl Nicholas newydd gychwyn sydd newydd fel derbynnydd.

Yn benderfynol o brofi ei bod hi'n abl o wneud y gwaith roedd Beryl yn gyndyn o reportio galwadau ffug y criw hyd yn oed wedi i Reg Harries geisio rhoi perswâd arni.

Ceisiodd Reg gymryd materion i'w ddwylo'i hyn a mynd i gael gair hefo tad Alan, Frank Price. Doedd fawr o groeso ar yr aelwyd; gyda Frank yn ymddwyn yn fygythiol â'n hollol anfodlon o dderbyn y cwynion yn erbyn ei fab.

Yn sgil ymddygiad y criw ifanc penderfynodd rai o'r trigolion gymryd tro yn cadw golwg tu allan i'r orsaf heddlu. Ar dro Teg Morris llwyddodd Alan Price i'w wthio i'r eithaf drwy sôn am berthynas newydd Cassie Morris a Hywel Llywelyn a tharodd Teg ef.

Doedd Frank ddim yn hapus o glywed am weithred Teg ac roedd yn benderfynol o ddial. Ceisiodd Dyff Jones ddychryn Frank ond gwneud pethau'n waeth wnaeth hynny. Torrodd Frank a'i griw i mewn i'r fflat uwchben siop y pentref ble'r oedd Teg wedi bod yn aros heb wybod fod Teg eisoes wedi penderfynu gadael y pentref am gyfnod. Un oedd adref yn y fflat fodd bynnag oedd Denzil ac ymosodwyd arno yn ffyrnig.
Heb dystiolaeth bu'n rhaid i'r heddlu ryddhau Frank a bu'n mwynhau profocio Dyff. Yn anfodlon gadael i bethau fod trefnodd Dyff i gyfarfod Frank yn hwyr un noson gyda'r bwriad o gwffio. Yn anffodus i Dyff daeth Frank a'i griw gydag o i ymosod arno yn ddidrugaredd. Bu farw o'i anafiadau yn annisgwyl pythefnos wedi'r ymosodiad.

#### **Perthynas a Cilla**

Wedi i Teg adael Cwmderi ar frys, bu i Denzil roi cartref i Cilla Lloyd oherwydd bod Mark Jones yn ei thrin mor wael.

Cychwynodd Cilla weithio yn y siop a datblygodd perthynas y ddau i fod yn un eithaf cariadus. Pan cafodd Denzil lythyr cyfriethiol gan Maureen Walters yn gofyn am ei siar hi o werth y siop, cafaeddafi wrth Cilla ei fod wedi gwario'r cwbwl ar hawliau pysgota ar ddarn o'r afon. Talodd Cilla arian Maureen yn ol drosto a sylweddolodd Denzil bod Cilla yn ferch arbennig.

Tros asmer daeth yn amlwg bod llawer o anghytuno rhwng y cwpwl, eu bod yn mwynhau pethau hollol wahanol i'w gilydd a daeth y cwpwl i ben wrth ffraeo am fynd ar wyliau. Roedd Cilla a'i brwd ar fynd dramos tra bod Denz yn gyndyn o wario unrhywbeth. Cychwynodd Cilla drio pob cystadleuaeth y gallai er mwyn cael gwyliau am ddim a llwyddodd i enill gwch. Pan werthodd Denzil y gwch heb ofyn iddi cymodd Cilla yr arian a gwario ar noson allan hefo Bethan Davies ag Alison Owen. Tra yno cyfaddedai Cilla ei bod yn colli'r sbarc oedd rhyngthi hi a'i chyn gariad Mark Jones. Pendergynai fynd i Sbaen i weld os oes rhywbeth yn dal i fod rhyngthynt a dwedai wrth Denzil ei bod yn mynd ar gwrs gwaith.

Ddechreuodd Deznil bryderu amdani wedi iddi ddechrau ymddwyn yn od ar ôl iddi ddychwelyd. Ychydig wyddai ble'r oedd hi wedi bod nac am y tatw efo enw 'Mark' arno.

Bu i Denzil daflu Cilla allan ddydd Nadolig 2001 wedi iddo ddarganfod tatw Mark. Ers hynny bu i'r ddau gymodi er i Mark ddychwelyd i'r pentref.

Parhaodd y ddau i fwynhau byw efo'i gilydd a cheisio cael hwyl wrth wneud pethau fel ymuno a'r pharti dawns ar gyfer Eisteddfod 2002. Maen nhw, hefyd, wedi helpu modryb Denzil Marian Rees ers i'w gwr Bob farw. Daeth hi i fyw efo nhw ond doedd hi a Cilla ddim yn dod ymlaen yn dda.

Yn anffodus, bu i'r ddau ymuno chynllun pyramid amheus a sefydlwyd gan Hywel a Rhian.